SendKeys in C++ - CodeProject 10,726,300 members (69,402 online) CodeProject::Workspaces
Dave Last Visit: 31-Dec-99 18:00 Last Update: 11-Jul-14 18:30Refresh1234 Next » metlife dental in Bloomington IN
how much veneers cost in 75023
Indian cosmetic dental treatment Nashua NH
Korean top cosmetic dentist in Holmdel 07733
Korean aesthetic dentist in 44484 Skryf ‘n opstel: Verandering begin by my – toortsie.com
Mei 12, 2018 Mei 11, 2018 ~ Toortsie
Knap gedaan aan die onderwyser wat hierdie onderwerp uitgedink het, want ons besef eintlik so moeilik dat verandering by onsself begin.
Jare gelede het iemand hierdie prentjie geskets: Wil jy hê dinge moet verander? Vat dan ‘n kryt en maak ‘n groot sirkel rondom jouself. Maak dan veranderinge binne die sirkel.
Almal van ons wil veranderinge hê. Daar is goed wat vir almal van ons pla. Die maklikste ding om te doen is om dan te kla en die mense rondom ons te verander, solank onsself niks hoef te doen om te verander nie. Dit is natuurlik baie moeilik om aan onsself te verander, maar nóg moeiliker om ander mense te verander. As ons besef hoe moeilik dit is om onsself te verander, hoe op aarde kan ons dan dink om iemand anders suksesvol te verander?
Daarom is dit goed en nodig om soms ernstige selfondersoek te doen en te kyk na die dinge wat ons pla: Hoe kan ék anders optree in hierdie situasie? Hoe kan ék mense anders hanteer? Wat doen ék verkeerd?
Soveel keer, wanneer my eie houding teenoor iemand anders of ‘n situasie verander, verander die ander persoon of die situasie sommer ook!
Deur die nors persoon altyd vriendelik te groet, help jy hom dalk om uit sy dop te kruip en vriendeliker te raak.
Deur minder te kla oor dinge, veroorsaak jy dalk dat mense dan ook gemakliker in jou omgewing is.
Deur self die omgewing waar jy is, netjies te begin hou, raak die omgewing rondom jou lekkerder en leefbaarder.
Deur jou bed in die oggend op te maak as jy opstaan, verander jy jou eie ingesteldheid en lyk jou dag sommer baie beter.
Deur self jou kamer netjies te hou, gee jy jouself ‘n gevoel van eiewaarde en kyk jy met ander oë na alles rondom jou.
Deur jou ouers vriendelik te groet en ordentlik te antwoord op hulle vrae, verander jy hulle gesindheid teenoor jou.
Deur mense van die ander geslag te wys dat jy hulle respekteer, begin hulle dalk om ook vir jou te respekteer in hulle optrede teenoor jou.
Deur vir iemand ‘n opregte kompliment te gee, begin die persoon dalk beter oor homself voel en verander sy algemene optrede.
Deur doelbewus dankbaar te wees, jou dankbaarheid te wys, ‘n lewe van dankbaarheid te leef, sien jy al hoe meer goed raak waarvoor jy dankbaar kan wees, eerder as goed om oor te kla.
Net deur my eie ingesteldheid en houding te verander, kan ek ‘n groot verskil in my nabye omgewing maak.
(Onthou, as jy dalk hierdie gebruik, om vir toortsie.com die nodige erkenning te gee.)
Posted in Motivering en Bemoediging,Opstelle	opstelopstel oor veranderingveranderingVerandering begin by myself
‹ PreviousToortsie se dankbaarheidsreis 12
Next ›Wat ‘n inspirerende dag!
17 thoughts on “Skryf ‘n opstel: Verandering begin by my”
Mei 12, 2018 om 9:12 vm
Mooi Toorts, en baie waar! ( ek sukkel net bietjie met daardie bed opmaak)
Mei 12, 2018 om 9:24 vm
My skoonma het dit vir my geleer. Baie dae sukkel ek ook daarmee. Weet jy, as ek so ‘n rowwe dag agter die rug het en als is deurmekaar, is ek so dankbaar as ek in my kamer kom en ek kan in ‘n netjiese bed klim. Dankbaar dat ek nie wers nodig het om dit ook nog eers te moet regmaak nie. Ek dink dit versien ‘n bloginskrywing op sy eie. Dankie! Daar inspireer jy my al weer.
Mei 12, 2018 om 4:57 nm
Dis waar, ons het ‘n nasie van klaers geword. Of was dit nog altyd so?
Mei 12, 2018 om 5:00 nm
Ek wonder of kla nie ‘n gewoonte geword het nie? Ons steed mekaar aan?
Mei 12, 2018 om 5:22 nm
Mei 12, 2018 om 7:54 nm
Mal hieroor Toortsie, dit was goed om te lees en weer aan te dink🌻
Mei 12, 2018 om 8:32 nm
Mei 13, 2018 om 10:09 vm
Kla,kla, kla is aan die orde van die dag. Sodra mens dink waaroor jy gaan kla en omdraai en dit nie doen voel mens baie beter as wanneer jy sou gekla het. Dis nie nodig om so te kla nie. Die verandering moet binne jouself wees nie by ander nie.
Mei 13, 2018 om 12:01 nm
Absoluut. Scrapy, ‘n heel ander punt. Ons het jou nodig om ‘n week gasvrou te speel in die lê jou eier uitdagings.
Mei 14, 2018 om 10:06 vm
Het al heelwat gedink aan n onderwerp. Laat weet wanneer dit my beurt is asb. Ek whattsup mos nie!
Mei 14, 2018 om 10:14 vm
Jy sal by Hester moet gaan aanmeld en sê jy wil ook ‘n beurt hê.
Mei 14, 2018 om 10:23 vm
Mei 13, 2018 om 9:03 nm
Jy raak soveel waarhede hier kwyt! Ek hoop jou skrywe gaan wyd gelees word.
Mei 13, 2018 om 9:35 nm
Mei 14, 2018 om 12:19 nm
Om te kla is net ‘n slegte gewoonte en ons steek by mekaar aan. Ek het op ‘n dag ‘n wilsbesluit geneem om nie te kla nie en ek is beslis ‘n gelukkiger mens. Baie mooi geskryf, Toortsie. Jy inspireer my altyd.
Mei 14, 2018 om 1:45 nm